[Wen] Kuier saam met Arno Carstens by die Blou HondArno Carstens Die sanger en liedjieskrywer Arno Carstens is op 2 Augustus by die Blou Hond-teater in Pretoria te sien, en gaan van sy gewildste liedjies sing uit sy diskografie van 13 albums. Een leser kan ŉ dubbelkaartjie na dié konsert, wat ŉ ete insluit, wen. Carstens het al in sy loopbaan vyf albums as hoofsanger van ‘Springbok Nude Girls’ vrygestel, ses albums as solo-kunstenaar en een as deel van ŉ die projek ‘Bhelltower’. Die sanger het in 2016 sy eerste Afrikaanse solo-album Die Aandblom 13 vrygestel. Carstens spog met meer as 20 top-10 treffers en vyf Sama-toekennings. Hy het al die verhoog gedeel met U2, The Rolling Stones, REM en vele meer. Hy het ook Suid-Afrika se grootste musiekfeeste én buitelandse feeste soos Isle of Wight en Glastonbury opgetree. WEN: Een leser kan ŉ dubbelkaartjie na Arno Carstens se optrede by die Blou Hond-teater wen. Om in te skryf, stuur jou naam, van, kontaknommer, fisieke adres en jou antwoord na die volgende e-pos na [email protected]: Wanneer is Carstens by die Blou Hond te sien? Die kompetisie sluit 31 Julie. Wenners word per e-pos in kennis gestel.